A tous ceux... Jehan Baudereul... pardevant Barillier... personnellement estably noble damoiselle Jehanne de Merlo, dame d’Anlezy et de Saint-Parize-le-Chastel, laquelle sciemment, de son bon gré, pure et franche volonté, publicquement et en droict a transigé, pacifié et accordé à religieuse et honneste personne Fr. Guillaume Gymon, prieur de Saint-Estienne de Nevers, à cause du lict ou trespassa feu noble homme Esme son fils et de feu et noble homme Jehan de Damas, lequel lict ledit fr. Guillaume Gymon, prieur dessusdict, disoit à luy competer et appartenir pour ce que ledict feu Esme de Damas estoit noble et estoit allé de vie à trespas au bourg Saint-Estienne de Nevers, à la somme de deux escu d’or, lesquels pour ladite cause ladite damoiselle a payé comptant audit prieur, en la presence dudit juré; desquelles choses dessusdites ledict fr. Guillaume Gymon a requis audit juré lettres d’instrument... Donné à Nevers le 28e jour d’aoust l’an 1472, presens honnorables hommes Guillaume Pastureaulx, clerc; Arduin du Crozay, cousturier, demourans audict Nevers, tesmoings à ce requis et appellez. - Barillier.